Gedagte vir die dag: TransformasieFoto: pixabay.com Ek is oortuig dat God die goeie werk wat Hy in julle begin het, sal voortsit totdat Hy dit voltooi op die dag wanneer Jesus Christus terugkom. (Filippense 1:6) Van die oomblik dat God “goeie werke” in jou begin doen, belowe Hy om in jou aan te hou werk en elke aspek van jou hart en karakter te transformeer. Hy sal jou wys hoe om meer soos Hy te word in jou verhoudings, werk, diens aan ander en liefde. As jy Hom vra om elke dag in jou te werk, sal jy verstom wees oor die verandering in jou wanneer jy uiteindelik hierdie lewe verlaat om vir altyd by Hom te wees. Wat moet God vandag in jou doen? Is jy gereed daarvoor dat Hy in jou werk?